ปูมหลังชีวิต กวินนาถ เผยเหตุผลโหวตสวน โดนตราหน้าทรยศ ถูกแฉยับช่วงหาเสียง 
กวินนาถ ตาคีย์, ชื่อนี้ทำเอาสั่นสะเทือนพลพรรคคนอนาคตใหม่เป็นอย่างยิ่ง หลายคนถึงกับตราหน้าว่าเธอ คือ ,งูเห่า, หลายคนให้คำจำกัดความกับสิ่งที่เธอทำว่า ทรยศประชาชน เพราะด้วยมูลเหตุที่เธอตัดสินใจ ลงมติเห็นด้วยกับรัฐบาล หรือโหวตสวนมติพรรคอนาคตใหม่นั้น ได้สั่นคลอนภาพความเป็นน้ำหนึ่งใจเดียวของพรรคไปไม่น้อย,ย้อนกลับไปเมื่อ 24 มีนาคม 2562 กวินนาถ เป็น ส.ส.หน้าใหม่ที่สามารถกำชัยชนะในพื้นที่ ชลบุรี เขต 7 ไปได้ด้วยคะแนนเสียง 31,247 คะแนน ส่วนอันดับสอง คือ นายปรเมศวร์ งามพิเชษฐ์ จากพรรคพลังประชารัฐ ซึ่งได้คะแนนไป 28,001 คะแนน และอันดับที่สาม คือ สุไอนี เจริญสุข ที่ได้คะแนนไป 7,708 คะแนน,เส้นทางชีวิต กวินนาถ ส.ส.อนาคตใหม่ โหวตสวน,เมื่อย้อนดูประวัติของ น.ส.กวินนาถ ตาคีย์ พบว่า ,เธออายุเพียง 28 ปี จบการศึกษาจากคณะนิติศาสตร์ มหาวิทยาลัยศรีปทุม ซึ่งก่อนที่เธอจะมาเป็น ส.ส. เธอประกอบอาชีพทนายความมาก่อน,โดยปี 2558 กวินนาถ เป็นเสมียนทนายความ บริษัท เอส.เอส อินเตอร์ลอว์ จำกัด ต่อมา ในปี 2559 เธอได้เป็นทนายความของบริษัท,จากนั้น ปี 2560 เธอได้เป็นทนายความ บริษัท ลีกัล สเตทแอนด์คอนซัลแตนท์ จำกัด ส่วนปี 2561-2562 เป็นทนายความ บริษัท จาสติก้า ลอว์ แอนด์ บิสซิเนส จำกัด ก่อนจะมาสมัครลงเลือกตั้งเป็น ส.ส.ชลบุรี ในสังกัดพรรคอนาคตใหม่ และได้รับการเลือกตั้งเป็น ส.ส.,ก่อนหน้าที่จะเป็นประเด็นโหวตสวนมติพรรคเพียงไม่กี่วัน ,กวินนาถ คนนี้เป็น 1 เดียวของพรรคอนาคตใหม่ที่ลงมติเห็นชอบ,ต่อ ร่างพระราชกำหนด (พ.ร.ก.) โอนอัตรากำลังพลและงบประมาณบางส่วนของกองทัพบก กองทัพไทย กระทรวงกลาโหม ไปเป็นของหน่วยบัญชาการถวายความปลอดภัยรักษาพระองค์ ซึ่งเป็นส่วนราชการในพระองค์ พ.ศ.2562 ตามที่รัฐบาลเป็นผู้เสนอ ซึ่งเป็นการสวนกับมติของพรรคอนาคตใหม่ ที่ให้ลงมติไม่เห็นชอบกับร่าง พ.ร.ก. ฉบับนี้ โดยร่าง พ.ร.ก. ฉบับนี้ มี 70 เสียง ที่ลงมติไม่เห็นชอบซึ่งเป็นเสียง ส.ส. ของพรรคอนาคตใหม่ทั้งหมด,ส.ส.ร่วมพรรค ขอให้ลาออก เพราะคุณไม่สง่างาม,งานนี้ทำเอา นายเทพพิทักษ์ มะลาศรี หัวหน้าคณะทำงานพรรคอนาคตใหม่ จังหวัดชลบุรี ถึงกับออกมาระบุว่า คนทรยศต่ออุดมการณ์ ทรยศต่อคำมั่นสัญญาที่ให้ไว้กับพี่น้องประชาชน กระผมขอเรียกร้องในฐานะประชาชน, ขอให้ลาออกจากการเป็นผู้แทนของปวงชนเสีย, เพราะคุณไม่สง่างามและผิดคำสัญญาที่ให้ไว้กับพี่น้องประชาชน,เลขาฯ อนาคตใหม่ ชลบุรี แฉช่วงหาเสียง ,ส่วน นายกฤตนู เอกวัฒนากุล เลขานุการพรรคอนาคตใหม่ ศูนย์ประสานงานจังหวัดชลบุรี ออกมาระบุอย่างถึงลูกถึงคนว่า ,ส.ส.คนนี้เข้ามาเป็นผู้สมัคร ส.ส. ผมสามารถนับจำนวนครั้งการลงพื้นที่หาเสียงได้ ขนาดทีมงานของจังหวัดไปช่วยลงพื้นที่ ยังมีปัญหาในหลายๆ ครั้ง และคนคนนี้ไม่ได้มีความเป็นอนาคตใหม่แม้แต่น้อย คอยคุยและดีลกับอีกฝั่งอยู่เสมอ,ส.ส. คนนี้เขาไม่ได้ลงพื้นที่หาเสียงมากเท่าไร และไม่ได้คิดว่าจะเป็น ส.ส. ตั้งแต่ตอนแรก พอเขาได้เป็นเขาจึงไม่ยึดโยงและไม่เห็นหัวประชาชน,ความคิดเห็นส่วนตัวของผมคือ พรรคควรมีมติไล่ ส.ส. คนนี้ออกจากพรรค (ผมเข้าใจดีว่าจะเป็นการเพิ่มเสียงให้อีกฝั่ง) ,แต่ถ้าไม่ไล่ออก ส.ส. คนนี้ก็จะตามไล่เต๊าะ ส.ส. ด้วยกันเพื่อให้ย้ายฝั่ง, ซึ่งจะเกิดปัญหาในระยะยาว และถ้าพรรคไล่ ส.ส. คนนี้ออก ส.ส. คนนี้ก็ต้องหาสังกัดพรรคใหม่ ไม่อย่างงั้นจะทำให้สิ้นสุดการเป็น ส.ส. เท่ากับค่าตัวจะน้อยลงหรือแทบไม่เหลือเลย ทำให้เขาไปหาผลประโยชน์แบบนี้อีกไม่ได้,สมาชิกสภาผู้แทนราษฎรที่ขายตัว เงินที่ได้นั้นคือเงินที่มาจากการคอร์รัปชันของนักการเมืองด้วยกัน ไปคอร์รัปชันเงินของประชาชนมา ต่อให้คุณรับเงินมาเท่าไร แต่ตราบาปจะติดตัวคุณจนวันตาย และคุณจะถูกตราหน้าว่า ส.ส.ขายตัว,เหตุผลของ กวินนาถ,ล่าสุด น.ส.กวินนาถ ปิดเฟซบุ๊กไปแล้ว หลังจากมีชาวเน็ตเข้ามาวิพากษ์วิจารณ์ในหน้าเฟซบุ๊กของตนเองจำนวนมาก และเมื่อผู้สื่อข่าวได้ติดต่อไปหาเธอเพื่อสอบถามถึงเหตุผลดังกล่าว เธอตอบกลับสั้นๆ ว่า ,ไม่ได้หมายความว่า ผ่านวาระแรกแล้ว วาระอื่นจะให้ผ่าน ซึ่งหลายวันมานี้เราได้รับการข่มขู่ และถูกสังคมวิพากษ์วิจารณ์อย่างมาก ซึ่งเหตุผลที่ตัดสินใจเช่นนั้น มีรายละเอียดค่อนข้างมาก และจะแถลงข่าว ณ รร.เซ็นทาราแกรนด์ ลาดพร้าวในวันนี้ (21 ต.ค.62),เรื่องงูเห่า เป็นไปได้หรอกที่เขาจะซื้อเราตัวเดียว ถ้าบอกว่า เราเป็นงูเห่ารับเงิน ก็เอาหลักฐานมาเลย เราผิดมากขนาดนั้นเลยหรอ แต่ไม่มีใครเข้าใจเราเลยทั้งๆ ที่เรามีเหตุผลรองรับการตัดสินใจ เพราะการตัดสินใจของเรามีปัจจัยเรื่องปัญหาเชิงพื้นที่ประกอบด้วย ส่วนที่กดดันให้ลาออก ไม่ลาออกอยู่แล้ว และที่บอกว่า ไม่ลงพื้นที่ ไม่ใช่เรื่องจริง เพราะเราทำงานกับประชาชนอยู่แล้ว ประชาชนเห็น ประชาชนเข้าใจ,.,,ปิยบุตร สั่ง กวินนาถ ห้ามร่วมทุกกิจกรรมพรรค รอลงดาบโหวตสวนมติพรรค
กวินนาถ ตาคีย์ ชื่อนี้ทำเอาสั่นสะเทือนพลพรรคคนอนาคตใหม่เป็นอย่างยิ่ง หลายคนถึงกับตราหน้าว่าเธอ คือ งูเห่า หลายคนให้คำจำกัดความกับสิ่งที่เธอทำว่า ทรยศประชาชน 
กวินนาถ ตาคีย์,ส.ส.อนาคตใหม่ ชลบุรี,ส.ส.โหวตค้านมติพรรค,ข่าวเด่น,ข่าวร้อน,ข่าวทั่วไป